Volgens inligting was daar ŉ EFF-vergadering verlede Sondag waarna deure, ligte, brandtoerusting, matte en die plafon op die grond-en eerstevloer van die raadsaal beskadig is. Dit is nog nie duidelik wat die omvang van die skade is nie.
Hierdie is ŉ ontsaglike belangrike deel van die Suid-Afrikaanse geskiedenis en dit is skokkend dat vandale geen ontsag vir die Afrikaner se kultuur-historiese geboue het nie.
Indien hulle nie respek vir die geskiedenis het nie, behoort hulle uit beginsel nie die gebou te huur nie.
Die VF Plus gaan die saak ondersoek en dring daarop aan dat die skuldiges aangekla word en die vir skade moet betaal.